टाइम8, कक्राझार अक्तबर 10 : हारिमुआ मोनसे हारिनि आयना । आइनायाव जेरै नायब्ला गावनि महर मुस्रिखौ आबुङै बेरखांनाय नुनो मोनो बे बायदिनो मोनसे हारिनि हारिमुखौ नुनो मोनो बिसोरनि गान्नाय जोमन्नाय जानाय लोंनाय मोसानाय मुसुरनाय दामनाय देनायनि मोसानाय हारिमुनि गेजेरजों। कक्राझार जिल्लायाव हारिमुवारी जावरिखांनाय लाबोनायनि मिजिं लानानै कक्राझार जिल्ला दुलाराय बर’ हारिमु आफाद आरो बिसमुरि रंजालि हारिमु आफादनि जुथायै बान्जायनायाव 8 साननि हाबाफारिजों दिनैनिफ्राय बिसमुरि भद्रानपुराव  हारिमुवारी माव बादा खुंदों।